بنگلادش-ین کوکس-بازار شهرینده یئرلشن قاچقین دوشرگه‌سینده باش وئرن یانغین نتیجه‌سینده 12 مین‌دن چوخ اینسان ائوسیز قالیب.
بنگلادش-ین کاکس بازار بؤلگه‌سینده روهینگیا مسلمان‌لاری‌نین یاشادیغی قاچقین دوشرگه‌سینده باش وئرن یانغیندا 2 مین چادیر یانیب، 12 مین اینسان ایسه دیدرگین دوشوب.
یئتکیلیلر اؤلکه‌نین گونئی ینده‌کی کاکس بازارداکی 11 سایلی دوشرگه‌ده باش وئرن یانغی‌نین نظارت آلتینا آلیندیغینی و یانغین نتیجه‌سینده حیات یتکیسی‌نین اولمادیغینی بیلدیریب.
حادثه نتیجه‌سینده 2000 چادیرین یاندیغینی، 12 مین اینسانین ایسه دیدرگین دوشدوگونو قئید ائدن یئتکیلیلر بیرلشمیش میللت‌لر تشکیلاتی‌نین قاچقین‌لار عالی کمیسارلیغی و دونیا ارزاق پروقرامی دا داخیل اولماقلا، یاردیم تشکیلات‌لاری‌نین ارزاق دستکی وئرجگینی ایفاده ائدیب‌لر.
یئتکیلیلر یانغیندان ضرر چکمیش روهینگیا مسلمان‌لاری‌نین موختلیف دوشرگه‌لره یئرلشدیریله‌جگینی ده آچیقلاییب‌لار.
یانغینین یئمک بیشیرمک اوچون ایستیفاده ائدیلن گاز کپسولونون آلیشماسی نتیجه‌سینده باشلایا بیله‌جگی تخمین ائدیلیر.
بنگلادش-ده قاچقین دوشرگه‌لرینده داها اول ده یانغین‌لار اولوب.
2021-جی ایلین مارس آییندا باش وئرن یانغیندا 10 میندن چوخ چادیر یانیب، 15 نفر هلاک اولوب. اؤتن ایلین ژانویه سینده باش وئرن یانغیندا یالنیز یاشاییش منطقه‌لرینه زیان دییب.
